બૉલીવુડમાં તેરે નામ ગર્લ તરીકે જાણીતા ભૂમિકા ચાવલા વિશે બહુ ઓછા લોકોને ખબર છે કે પોતાના સંઘર્ષના દિવસોમાં ભૂમિકાએ જાહેરખબરોમાં કામ કરવાની સાથે સિંગિંગ પણ કર્યુ હતું. સંગીત જગતની જાણીતી હસ્તીઓ અદનાન સામી તથા ઉદિત નારાયણ જેવા ગાયકો સાથે પણ ગીતો ગાયા છે ભૂમિકાએ. અદનાનને ભૂમિકાનો અવાજ બહુ ગમતો એટલે જ તેમણે પોતાના પ્રાઇવેટ આલબમમાં પણ ભૂમિકાને તક આપી હતી. ભૂમિકા ચાવલાએ સલમાન ખાન સાથે તેરે નામ જેવી સુપરહિટ બૉલીવુડ ફિલ્મ આપી, પણ પછી બહુ નામના ન મેળવી શક્યાં. અભિષેક બચ્ચન સાથેની રન ફિલ્મ પણ ભૂમિકાની સારી ફિલ્મ હતી.